## La Ciutat de les Arts i les Ciències celebra la Setmana de la Ciència amb tallers gratuïts per a escolars i públic general

*** Este dimarts 11 de novembre es faran experiments en directe de ‘La ciència a escena’ i de l’Oceanogràfic en els exteriors del Museu de les Ciències**

La Ciutat de les Arts i les Ciències se suma a la Setmana de la Ciència i la Tecnologia amb la celebració de tallers científics este dimarts 11 de novembre de 10:00 a 13:00 hores en els exteriors del Museu de les Ciències. D’esta manera, el Museu de les Ciències i l’Oceanogràfic mostraran de manera gratuïta alguns dels seus continguts a centres escolars i al públic general que visite la Ciutat de les Arts i les Ciències.

Des del Museu de les Ciències s’ha preparat una selecció d’experiències de ‘La ciència a escena’, els tallers que se celebren en la planta baixa de l’edifici i que ensenyen conceptes científics d’una manera divertida. Vore què passa amb el nitrogen líquid a -196 Cº o comprovar els efectes del fred i el gel sec són alguns dels sorprenents experiments que es faran en directe.

Per la seua part, personal divulgador de l’Oceanogràfic faran activitats de diversa temàtica de les ciències de la mar i els seus habitants, que mostraran la vida secreta de les tortugues marines i curiositats sobre els mamífers marins o els taurons, entre altres propostes.

La Setmana de la Ciència i la Tecnologia és una iniciativa de divulgació científica que se celebra des de 2001 amb caràcter nacional amb els objectius d’acostar la ciència al públic de totes les edats, estimular el gust pel saber científic i incentivar la participació dels ciutadans en qüestions científiques mitjançant la realització d’activitats de divulgació en museus, universitats, centres d’investigació i parcs tecnològics, entre altres.

Fecha: 10/11/2025